హిమాచల్‌ బస్సు ప్రమాదంలో 44కి చేరిన మృతులు - fortyfour Dead As Bus Falls Into Gorge In Himachal Pradesh Many Were Sitting On Roof - EENADU
సిమ్లా: హిమాచల్‌ప్రదేశ్‌లోని పర్వతప్రాంతం కులు జిల్లాలో గురువారం జరిగిన ఘోర రోడ్డు ప్రమాద ఘటనలో మృతుల సంఖ్య 44కి చేరింది. గాయపడ్డ వారిలో కొంత మంది పరిస్థితి విషమంగా ఉందని అధికారులు తెలిపారు. ప్రమాద తీవ్రత భారీ స్థాయిలో ఉండడం వల్ల మృతుల సంఖ్య మరింత పెరిగే అవకాశముందన్నారు. ప్రమాదం జరిగిన సమయంలో అనేక మంది బస్సు పైభాగంలో ఉన్నారని అందుకే మృతుల సంఖ్య భారీగా ఉందని పోలీసులు ప్రాథమిక అంచనాకు వచ్చారు. కులు నుంచి గదాగుషైణీకి వెళ్తుండగా 500 మీటర్లకుపైగా లోతు ఉన్న లోయలో బస్సు పడిపోయింది. పరిమితికి మించి ప్రయాణికులను ఎక్కించుకోవడం, డ్రైవరు నిర్లక్ష్యం వల్ల ప్రమాదం సంభవించినట్లు అధికారులు భావిస్తున్నారు. చనిపోయిన వారి కుటుంబాలకు జిల్లా యంత్రాంగం రూ.50వేల తక్షణ సాయం ప్రకటించింది.
మరోవైపు కులు జిల్లాలో ప్రభుత్వ బస్సు సర్వీసులు చాలా తక్కువగా ఉన్నాయని స్థానికులు ఆరోపిస్తున్నారు. అందువల్లే ఉన్న బస్సుల్లోనే అధిక సంఖ్యలో ప్రయాణికులు ఎక్కాల్సిన దుస్థితి ఏర్పడిందని వాపోయారు. విచారణ జరిపి ప్రమాదానికి గల కారణాలను తెలుసుకుంటామని అధికారులు తెలిపారు. ఇప్పటికే మేజిస్ట్రేట్ స్థాయి అధికారితో విచారణ ప్రారంభించామన్నారు. ఈ ఘటన పట్ల రాష్ట్రపతి రామ్‌నాథ్‌కోవింద్‌, ప్రధాని మోదీ, కేంద్ర హోంమంత్రి అమిత్‌ షా తదితరులు తీవ్ర దిగ్ర్భాంతి వ్యక్తం చేశారు.
himachalle bassu pramaadamlo 44ki cherina mrutulu - fortyfour Dead As Bus Falls Into Gorge In Himachal Pradesh Many Were Sitting On Roof - EENADU
simla: himachalnpareshaelono parvatapraantam kulu jillaalo guruvaram jarigina ghora roddu pramaada ghatanalo mrutula sankhya 44ki cherindi. gayapadda vaarilo kontha mandi paristhiti vishamangaa undani adhikaarulu telipaaru. pramaada teevrata bhari sthaayilo undadam valla mrutula sankhya marinta perige avakaasamundannaaru. pramaadam jarigina samayamlo aneka mandi bassu paibhaagamlo unnaarani anduke mrutula sankhya bhariga undani poliisulu praathamika anchanaaku vachaaru. kulu nunchi gadaagushaineeki veltundagaa 500 meetarlakupaigaa lothu unna loyalo bassu padipoyindi. parimitiki minchi prayaanikulanu ekkinchukovadam, draivaru nirlakshyam valla pramaadam sambhavinchinatlu adhikaarulu bhaavistunnaaru. chanipoyina vaari kutumbaalaku jilla yantraangam roo.50vela takshana saayam prakatinchindi.
marovaipu kulu jillaalo prabhutva bassu sarveesulu chala takkuvagaa unnaayani sthaanikulu aaropistunnaaru. anduvalle unna bassullone adhika sankhyalo prayaanikulu ekkaalsina dusthiti erpadindani vaapoyaaru. vichaarana jaripi pramaadaaniki gala kaaranaalanu telusukuntaamani adhikaarulu telipaaru. ippatike magistrate sthaayi adhikaaritho vichaarana praarambhinchaamannaaru. ee ghatana patla rashtrapati ramenathecovindhy, pradhaani modii, kendra hommantri amithy shaa taditarulu teevra digrbhanti vyaktam chesaru.